Fuessball isch e Ballsport, wo zwei Mannschafte mit je elf Spiiler (eim Torhüeter u zäh Fäudspieler) gägenang aträte. Ziil isch es derbi, d Balle is gägnerische Tor ds bringe. Fuessball wird vorwiegend mit em Fuss gspiut, jedoch dürfe d'Fäudspiiler o anderi Körperteil, usgno si ihr Häng u Arme, verwände. Dr Torhüeter isch der einzig Spiiler vor jewilige Mannschaft, wo d Balle innerhaub vom eigene Strofruum mit dr Hang spiile darf.